CELEX: 62016CN0107
Language: mt
Date: 2016-02-22 00:00:00
Title: Kawża C-107/16: Talba għal deċiżjoni preliminari mressqa mit-Tribunale di Pordenone (l-Italja) fit-22 ta’ Frar 2016 – proċeduri kriminali kontra Giorgio Fidenato

10.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 165/10
            
         Talba għal deċiżjoni preliminari mressqa mit-Tribunale di Pordenone (l-Italja) fit-22 ta’ Frar 2016 – proċeduri kriminali kontra Giorgio Fidenato
   (Kawża C-107/16)
   (2016/C 165/11)
   Lingwa tal-kawża: it-Taljan
   
      Qorti tar-rinviju
   
   Tribunale di Pordenone
   
      Proċeduri kriminali kontra
   
   Giorgio Fidenato
   
      Domandi preliminari
   
   
               1)
            
            
               Skont l-Artikolu 54 tar-Regolament Nru 178/02 (1), il-Kummissjoni hija marbuta, fuq talba tal-Istat Membru, li tadotta miżuri ta’ emerġenza anki meta ma jkunx hemm riskju serju u manifest għas-saħħa tal-bniedem, tal-annimali jew tal-ambjent?
            
         
               2)
            
            
               Fl-ipoteżi ta’ komunikazzjoni min-naħa tal-Kummissjoni dwar l-ineżistenza tal-kundizzjonijiet għall-adozzjoni ta’ miżuri ta’ emerġenza, l-Istat Membru jista’ jipproċedi skont l-Artikolu 53 tar-regolament imsemmi?
            
         
               3)
            
            
               L-Istat Membru jista’ jadotta miżuri ta’ emerġenza skont l-Artikolu 34 tar-Regolament (KE) Nru 1829/03 (2) minkejja n-nuqqas tal-kundizzjonijiet ta’ riskju serju u manifest, abbażi tal-prinċipju ta’ prekawzjoni, u jżomm tali miżuri anki wara l-komunikazzjoni tal-evalwazzjoni min-naħa tal-Kummissjoni, wara li tkun eżaminat l-opinjoni tal-EFSA, dwar l-ineżistenza tal-kundizzjonijiet għall-adozzjoni tal-miżuri ta’ emerġenza?
            
         
      (1)  Regolament tal-Parlament Ewropew u tal-Kunsill (KE) Nru 178/2002, tat-28 ta’ Jannar 2002, li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (ĠU Edizzjoni Speċjali bil-Malti, Kapitolu 15, Vol. 6, p. 463).
   
      (2)  Regolament (KE) Nru 1829/2003 tal-Parlament Ewropew u tal-Kunsill, tat-22 ta’ Settembru 2003, dwar ikel u għalf modifikat ġenetikament (ĠU Edizzjoni Speċjali bil-Malti, Kapitolu 13, Vol. 32, p. 432).